Title: 15466001_Bromstadveien 59_PRO-rapport_Rev C_03.11.2016_X.PDF
Alle arealer tilknyttet rømningskorridoren som er skilt fra med E 30-konstruksjoner vil ha alternative og uavhengige rømningsretninger. I bygningen er rømning basert på evakuering via to trapperom til sikkert sted, i tillegg til en interntrapp. Ved en brann vil røyken samle seg opp under taket i den åpne branncellen over 3 plan. I en tidlig fase av et brannforløp vil det være røykspredning som er mest kritisk for rømningen av bygget. For å sikre tilgangen til begge trapperommene uten å måtte rømme via røyksjiktet, må det tilrettelegges for sikker rømning via korridor med røykskiller. Med bakgrunn i at de ansatte har god oversikt i bygget og kan oppdage branntilløp på et tidlig tidspunkt, gjerne før brannalarmanlegget har løst ut, samt at de er kjente i bygget, innebærer dette at manuell slokkeinnsats kan starte raskt, og det er stor sannsynlighet for at et branntilløp vil slokkes ved manuell slokkeinnsats.